dekretaler
Store norske leksikon,Religion og filosofi,Religioner og livssyn,Kristendom,Katolisisme,Den katolske kirke,Kirkerett
Dekretaler er pavelige skrivelser som er rettet til biskoper, som inneholder avgjørelser av omstridte eller tvilsomme tilfeller i kirkeretten. Som regel er de fremkalt av henvendelser og gjelder avgjørelsen av konkrete tilfeller. I begynnelsen hadde dekretalene kun karakter av gode råd, men etter hvert antok de form av obligatoriske påbud.
Ved at teologen Gratian opptok slike skrivelser i sin lovsamling, Decretum Gratiani (1140), kom de til å bli betraktet som domsavsigelser og likestilt med canones (vedtak av kirkemøter). Middelalderens store samlinger av dekretaler inngikk i Corpus juris canonici (1582). I kirkehistorien er det særlig de forfalskede pseudo-isidoriske dekretaler fra cirka 850 som er blitt berømte. Les mer i Store norske leksikon den katolske kirke katolisismens historie kristendommens historie kristendom